
ДО
ОБЩИНСКИ СЪВЕТ
БУРГАС



ДОКЛАДНА ЗАПИСКА
ОТ 
ДИМИТЪР НИКОЛОВ - КМЕТ НА ОБЩИНА БУРГАС 


Относно: Отдаване под наем, за срок от 10 (десет) години, чрез провеждане на публичен търг с тайно наддаване, на футболно игрище/стадион, с площ от 10 834кв.м., част от спортен обект – общинска собственост, включен в списъка по чл. 104 от ЗФВС, представляващ Спортно оздравителен център „Ветрен“, изграден в УПИ II-677, в кв. 13 по плана на в.з. „Минерални бани“, гр. Бургас-ПИ с идентификатор 07079.701.303 по КККР на гр. Бургас.


	УВАЖАЕМИ ОБЩИНСКИ СЪВЕТНИЦИ,
Със заявление с вх. № 48-00-115/13.03.2025г. Сдружение „Български Футболен Съюз” ЕИК 000692965 отправи искане за откриване на процедура за отдаване под наем за срок от 10 години на футболното игрище/стадион, част от спортен обект, включен в списъка по чл. 104 от ЗФВС, приет от Общински съвет – Бургас, Спортно оздравителен център „Ветрен“, изграден в УПИ II-677, в кв. 13 по плана на в.з. „Минерални бани“, гр. Бургас. Заявена е инициатива за изграждане на съвременно футболно игрище с цел подкрепа на футбола.
Към заявлението е приложена програма, със стратегически фокус върху насърчаването на развитието на футбола както на местно, така и на национално ниво.
Предмет на искането е обособена част от спортен обект, представляваща футболно игрище/стадион, с площ от 10 834кв.м., част от спортен обект – общинска собственост, включен в списъка по чл. 104 от ЗФВС, представляващ Спортно оздравителен център „Ветрен“, изграден в УПИ II-677, в кв. 13, целият с площ от 21 780кв.м., по плана на в.з. „Минерални бани“, гр. Бургас -ПИ с идентификатор 07079.701.303 по КККР на гр. Бургас.
Описаният спортен обект може да бъде отдаден под наем за искания срок до 10 години, след провеждане на публичен търг или публично оповестен конкурс по реда и условията на Наредбата за реда за придобиване, управление и разпореждане с общински имоти и вещи, като се съобразяват и условията за кандидатстване, предвидени в Наредбата за условията и реда за използването на спортни обекти – общинска собственост на територията на Община Бургас, а именно – до участие да бъдат допускани лицензирани спортни клубове или федерации, които са вписани в регистъра по чл.9 от ЗФВС и които ще осъществяват дейност в областта на футбола с цел развитие на дейност в обекта, предмет на наемната процедура. 
Отчитайки необходимостта от подобряване на условията за практикуване на спорт на открито, Община Бургас, счита, че е целесъобразно да бъде стартирана тръжна процедура за отдаване под наем на описания имот, което ще позволи извършване от страна на наемателя на инвестиции в спортния обект.
С оглед предназначението на имота, естеството на инвестицията, специфичните изисквания към предмета на сделката, нейното сключване и изпълнение, целесъобразно е да бъде проведен публичен търг с тайно наддаване, при определени минимални изисквания за допускане на  участниците в тръжната процедура: 
1.	Да предложат размер на инвестиция в обекта не по-малък от 900 000 (деветстотин хиляди) лева;
2.	Да предложат срок за реализация на инвестицията – не по-дълъг от 2 (две) години от датата на сключване на договора.
Целесъобразно е да се даде възможност наемната цена да бъде приспадана от размера на извършените инвестиции до техния размер, както и да бъде предвидена възможност общината да използва обекта за спортни мероприятия, състезания и тренировки от посочени от нея спортни клубове.
Процедурата по отдаване на спортния обект или на част от него се открива въз основа решение на общинския съвет, при  начална наемна цена за използването му, определена с решение на общинския съвет, въз основа на оценка, извършена от лицензиран независим оценител. 
В изпълнение разпоредбите на чл. 108, ал. 4 от ЗФВС е възложено на независим оценител на имоти, вписан в регистъра на независимите оценители, изготвяне на пазарна оценка на началната тръжна месечна наемна цена за отдаване под наем на обособена част от спортен обект, представляващ футболно игрище/стадион, с площ от 10 834кв.м., част  ПИ с идентификатор 07079.701.303 по КККР на гр. Бургас, частна общинска собственост.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 108, ал. 1 от Закона за физическото възпитание и спорта, чл. 14 и чл. 16, ал. 1 от Наредбата за условията и реда за използването на спортни обекти – общинска собственост на територията на Община Бургас  и чл. 14, ал. 1 и ал. 2 от Наредбата за реда за придобиване, управление и разпореждане с общински имоти и вещи, приета с решение на Общински съвет - Бургас, да вземе следните 

РЕШЕНИЯ:

I. Да се отдаде под наем, за срок от 10 (десет) години, чрез провеждане на публичен търг с тайно наддаване, обособена част от спортен обект, представляваща футболно игрище/стадион, с площ от 10 834кв.м., част от спортен обект – общинска собственост, включен в списъка по чл. 104 от ЗФВС, представляващ Спортно оздравителен център „Ветрен“, изграден в УПИ II-677, в кв. 13, целият с площ от 21 780кв.м., по плана на в.з. „Минерални бани“, гр. Бургас -ПИ с идентификатор 07079.701.303 по КККР на гр. Бургас.
II. Определя начална тръжна месечна наемна цена в размер на определената в оценката, извършена от лицензирания независим оценител 7 500 (седем хиляди и петстотин) лева, без ДДС.
III. Определя следните изисквания и условия към кандидатите: 
1. Да отговарят на изискванията посочени в ЗФВС и Наредбата за условията и реда за използването на спортни обекти – общинска собственост на територията на Община Бургас, в това число да представят:
1.1. програма за управление на спортния обект;
1.2.  план за ползване на спортния обект за първите 5 години от срока на договора за наем и актуализиран план за останалия срок;
1.3. доказателства за възможностите за развитие на спортната дейност.
2. Да предложат размер на инвестиция в обекта не по-малък от 900 000 (деветстотин хиляди) лева;
3. Да предложат срок за реализация на инвестицията – не по-дълъг от 2 (две) години от датата на сключване на договора.
 
III. В договора за наем, освен изискванията, предвидени в приложимите норми  да се предвиди възможност наемната цена да бъде приспадана до размера на извършените инвестиции в обекта, както и възможност общината да използва обекта за спортни мероприятия, състезания и тренировки от посочени от нея спортни клубове.

Приложения: Акт № 7345 от 07.03.2013г. за частна общинска собственост; Скица извадка от КК на гр. Бургас; Комбинирана скица извадка от действащ ПУП-ПРЗ; Пазарна оценка.


ДИМИТЪР НИКОЛОВ
Кмет на Община Бургас

